Visit Site
Recommended byColombia
సూపర్ స్టార్ రజినీకాంత్‌తో ‘పేట’ లాంటి బ్లాక్ బస్టర్ హిట్‌ను తెరకెక్కించిన తమిళ దర్శకుడు కార్తీక్ సుబ్బరాజ్ ప్రస్తుతం ధనుష్‌తో సినిమా చేస్తున్నారు. ఈ సినిమాలో విలన్‌గా ప్రముఖ హాలీవుడ్ నటుడు జేమ్స్ కాస్మోను తీసుకున్నారు. ఈ ప్రాజెక్ట్ నిమిత్తం ఆయన చిత్ర యూనిట్‌తో కలిశారు. ఈ ఫొటోను చిత్ర నిర్మాణ సంస్థ వై నాట్ స్టూడియోస్ ట్వీట్ చేసింది. దిగ్గజ నటుడు తమ సినిమాలో నటించడం తమకు దక్కిన గౌరవమని పేర్కొంది. దర్శకుడు కార్తీక్ సుబ్బరాజ్ సైతం కాస్మోకు స్వాగతం పలుకుతూ ట్వీట్ చేశారు.
Welcome on board @MrJamesCosmo sir!!  Very Happy, honoured & excited to work with an actor who starred in legendar… https://t.co/pfxLsW10Vt
&mdash; karthik subbaraj (@karthiksubbaraj) 1567431452000
కాగా, జేమ్స్ కాస్మో.. ‘హైలాండర్’, ‘బ్రేవ్ హార్ట్’, ‘వండర్ ఉమన్’, ‘గేమ్స్ ఆఫ్ థ్రోన్స్’ సిరీస్‌లలో కీలక పాత్రలు పోషించారు. ఇంత పెద్ద నటుడు ధనుష్ సినిమాలో నటిస్తుండటంతో దీనిపై అప్పుడే అంచనాలు ఏర్పడిపోయాయి. ఈ సినిమాలో ధనుష్ సరసన మలయాళ నటి ఐశ్వర్య లక్ష్మి హీరోయిన్‌గా నటిస్తున్నారు. వై నాట్ స్టూడియోస్ బ్యానర్‌పై శశికాంత్ నిర్మిస్తున్నారు. సంతోష్ నారాయణన్ సంగీతం సమకూరుస్తున్నారు. శ్రేయాస్ క్రిష్ణ సినిమాటోగ్రఫీ అందిస్తున్నారు. త్వరలో లండన్‌లో షూటింగ్ ప్రారంభంకానుంది.